CELEX: 62017TA0480
Language: el
Date: 2019-03-26 00:00:00
Title: Υπόθεση T-480/17: Απόφαση του Γενικού Δικαστηρίου της 26ης Μαρτίου 2019 — Ελλάδα κατά Επιτροπής (ΕΓΤΕ και ΕΓΤΑΑ — Δαπάνες αποκλειόμενες από τη χρηματοδότηση — Δαπάνες τις οποίες πραγματοποίησε η Ελλάδα — Εφάπαξ και κατ’ αποκοπήν δημοσιονομικές διορθώσεις — Πολλαπλή συμμόρφωση — Έλεγχος των κανονιστικών απαιτήσεων διαχειρίσεως — Ανάλυση κινδύνου — Εκτίμηση της οικονομικής ζημίας — Υποχρέωση αιτιολογήσεως — Αναλογικότητα)

20.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 172/29
            
         
      Απόφαση του Γενικού Δικαστηρίου της 26ης Μαρτίου 2019 — Ελλάδα κατά Επιτροπής
      (Υπόθεση T-480/17) (1)
      
      (ΕΓΤΕ και ΕΓΤΑΑ - Δαπάνες αποκλειόμενες από τη χρηματοδότηση - Δαπάνες τις οποίες πραγματοποίησε η Ελλάδα - Εφάπαξ και κατ’ αποκοπήν δημοσιονομικές διορθώσεις - Πολλαπλή συμμόρφωση - Έλεγχος των κανονιστικών απαιτήσεων διαχειρίσεως - Ανάλυση κινδύνου - Εκτίμηση της οικονομικής ζημίας - Υποχρέωση αιτιολογήσεως - Αναλογικότητα)
      (2019/C 172/40)
      Γλώσσα διαδικασίας: η ελληνική
      
         Διάδικοι
      
      
         Προσφεύγουσα: Ελληνική Δημοκρατία (εκπρόσωποι: Γ. Κανελλόπουλος και Α. Ευ. Βασιλοπούλου)
      
         Καθής: Ευρωπαϊκή Επιτροπή (εκπρόσωποι: Δ. Τριανταφύλλου και A. Sauka)
      
         Αντικείμενο
      
      Προσφυγή, δυνάμει του άρθρου 263 ΣΛΕΕ, με αίτημα την ακύρωση της εκτελεστικής αποφάσεως (ΕΕ) 2017/1144 της Επιτροπής, της 26ης Ιουνίου 2017, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ 2017, L 165, σ. 37), κατά το μέρος που με την απόφαση αυτή επιβάλλονται στην Ελληνική Δημοκρατία, κατόπιν της έρευνας αριθ. ΧC/2014/002/GR, εφάπαξ και κατ’ αποκοπήν δημοσιονομικές διορθώσεις συνολικού ύψους 1 182 054,17 ευρώ λόγω αδυναμιών ως προς την εφαρμογή της πολλαπλής συμμορφώσεως (ΕΓΤΕ και ΕΓΤΑΑ).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Απορρίπτει την προσφυγή.
                  
               
            
                  2)
               
               
                  
                     Καταδικάζει την Ελληνική Δημοκρατία στα δικαστικά έξοδα.
                  
               
            
         (1)  ΕΕ C 357 της 23.10.2017.